ઉનામાં થોડા સમય પહેલાની જિલ્લા અને તાલુકાની ચૂંટણીમાં બંને પક્ષો વચ્ચે ગરમાયેલે માહોલ હતો. આ મુદ્દાને લઇને શહેરના ત્રિકોણબાગ વિસ્તારમાં બંને પક્ષના કાર્યકરો વચ્ચે ઉગ્ર માહોલમાં બોલાચાલી થઈ હતી અને ત્યાર બાદ લાકડીઓ તથા તલવારો પણ ઉછળી હતી. જેમાં બંને પક્ષોએ કુલ 6 થી 7 લોકો ઘાયલ થયા હતા. અને યુવા કોંગ્રેસનાં યોગેશ બાંભણીયાનાં હાથનો પંજો કપાઇ ગયો હતો. ઘાયલોને સારવાર માટે રાજકોટ ખસેડાયા છે અને ઉનામાં હાલમાં બંને જૂથો વચ્ચે તથા શહેરમાં ભારેલા અગ્નિ જેવા વાતાવરણને પગલે પોલીસકર્મીઓને તૈનાત કરવામાં આવ્યા છે.